Tony Shalhoub

Anthony Marcus ”Tony” Shalhoub (s. 9. lokakuuta 1953 Green Bay, Wisconsin, Yhdysvallat) on yhdysvaltalainen näyttelijä. Teatterissa 1980-luvulla uransa aloittaneen Shalhoubin palkituin rooli on neuroottisena Adrian Monkina komediallisessa etsiväsarjassa Monk (2002–2009). Hän on näytellyt myös sivuroolissa useissa elokuvissa sekä tehnyt äänirooleja.

 Elämä ja ura 
Shalhoub syntyi vuonna 1953 Wisconsinissa libanonilaisen maahanmuuttajaisän ja amerikanlibanonilaisen äidin perheeseen. Hän varttui Green Bayssa. Perheessä oli kymmenen lasta.

Shalhoub näytteli high schoolinsa teatterissa ja luki näyttelijäntutkinnon Yalen yliopistossa. Hän näytteli myös Yalen repertuaariteatterissa.

Valmistuttuaan Yalesta vuonna 1980 Shalhoub liittyi American Repertory Theateriin Cambridgessa Massachusettsissa. Neljän vuoden aikana hän näytteli niin vakavissa draamoissa kuin komedioissakin. Muutettuaan New Yorkiin Shalhoub teki Broadway-debyyttinsä vuonna 1985 Neil Simonin näytelmässä Eripurainen pari. Seuraavien kuuden vuoden aikana Shalhoub esiintyi niin Broadwaylla kuin off-Broadwayllakin, kuten myös New Yorkin Shakespeare-festivaalilla.

1980-luvun lopulla Shalhoub ryhtyi näyttelemään myös televisiossa, kuten CBS:n televisioelokuvassa Tuhon alku (1989). Shalhoubin ensimmäinen elokuvarooli oli lääkärinä AIDS-aiheisessa elokuvassa Ikuinen ystävyys (1989). Sitä seurasi rooli taksikuskina komediassa Keikka putkessa (1990) sekä rooli elokuvajohtajana Coenin veljesten elokuvassa Barton Fink (1991).

Vuosina 1991–1997 Shalhoub esitti italialaista taksikuskia tilannekomediasarjassa Wings. Sen aikana hän näytteli myös elokuvissa, kuten Kuherruskuukausi Vegasissa (1992), Kuningaspeli (1993) ja Rakkauden yhtälö (1994). Yksi Shalhoubin kiitetyimmistä roolisuorituksista oli ravintoloitsijana elokuvassa Big Night – italialainen ilta (1996). Vuonna 1997 Shalhoub näytteli sivuosia elokuvissa Gattaca ja Men in Black – miehet mustissa. Hän jatkoi myös näyttelemistä teatterissa.

Wingsin loppumisen jälkeen Shalhoub alkoi saada merkittävämpiä rooleja elokuvissa. Hän esitti FBI-agenttia poliittisessa trillerissä Poikkeustila (1998) ja näyttelijää tieteisparodiassa Galaxy Quest (1999). Vuosina 1999–2000 Shalhoub näytteli yhtä pääroolia kauhukirjailijana NBC:n sarjassa Kreisi kynäniekka.

Shalhoubin rooli asianajajana Coenin veljesten film noir -elokuvassa Mies joka ei ollut siellä (2001) toi hänelle useita sivuosapalkintoehdokkuuksia. Shalhoubilla oli pääosa kauhutrillerissä Kolmetoista aavetta (2001), ja hän näytteli kahdessa Spy Kids -elokuvassa.

Shalhoubin ensimmäinen ohjaustyö oli vuoden 2002 elokuva Made-Up. Saman vuoden lopulla Shalhoub alkoi näytellä USA Networkin komediallisessa etsiväsarjassa Monk pakkomielteistä entistä poliisietsivää Adrian Monkia, josta tuli hänen tunnetuin televisioroolinsa. Rooli toi Shalhoubille seuraavina vuosina useita parhaan miespääosan Emmy-palkintoja ja Golden Globe -palkinnon. Sarjan aikana Shalhoub näytteli myös useita sivurooleja elokuvissa sekä teki ääniroolin Disneyn animaatioelokuvassa Autot (2006).

Vuonna 2005 Shalhoub oli perustamassa amerikanarabialaista elokuvantekijäpalkintoa.

Monkin loputtua vuonna 2009 Shalhoub on jatkanut elokuvanäyttelijänä monipuolisissa rooleissa. Hän on myös jatkanut televisiossa, ja roolistaan tiukkana isänä Amazonin sarjassa Mainio rouva Maisel (2017–2023) Shalhoub palkittiin Emmyllä vuonna 2019.

Parin Tony-ehdokkuuden jälkeen Shalhoub sai vuonna 2018 Tony-palkinnon roolistaan teatterimusikaalissa The Band’s Visit.

 Filmografia 
 Elokuvat 

 Vuosi Suomenkielinen nimi Alkuperäinen nimi Rooli 1986  Sydän karrella  Heartburn  lentomatkustaja 1988  Komennus helvettiin  Alone in the Neon Jungle  Nahid1989  Tuhon alku  Day One  Enrico Fermi Ikuinen ystävyys  Longtime Companion  lääkäri Vaarallisilla jäljillä  Money, Power, Murder  Seth Parker 1990  Keikka putkessa  Quick Change  taksinkuljettaja 1991 Barton Fink  Ben Geisler 1992  Kuherruskuukausi Vegasissa  Honeymoon in Vegas  Buddy Walker1993  Kuningaspeli  Searching for Bobby Fischer  shakinpelaaja Addams Family II  Addams Family Values  JorgeGypsy  Jocko 1994  Rakkauden yhtälö  I.Q.  Bob Rosetti1996  Big Night – italialainen ilta  Big Night  PrimoRadiant City  kertoja1997  Men in Black – miehet mustissa  Men in Black  Jack JeebsGattaca  German Epätavallista elämää  A Life Less Ordinary  Al1998  Päävärit  Primary Colors  Eddie Reyes Paulie – Puhuva papukaija  Paulie  Mihail ”Miša” Andrejevitš Viljenkov Petkuttajat  The Impostors  perämies Voltri Tic Code – rytmi veressä  The Tic Code  Phil Poikkeustila  The Siege  FBI:n erikoisagentti Frank Haddad Siviilirohkeutta  A Civil Action  Kevin Conway1999  Mestaruuden hinta  That Championship Season  George SitkowskiGalaxy Quest  Fred Kwan2001  Spy Kids – junnuvakoojat  Spy Kids  Alexander Minion Mies joka ei ollut siellä  The Man Who Wasn’t There  Freddy Riedenschneider Kolmetoista aavetta  Thirteen Ghosts  Arthur Kriticos Philip K. Dickin Impostor  Impostor  Nelson Gittes2002 Made-Up  Max Hires Kohtalokas ennustus  Life or Something Like It  profeetta Jack Men in Black II – miehet mustissa II  Men in Black II  Jack Jeebs Spy Kids 2 – Kadotettujen unelmien saari  Spy Kids 2: The Island of Lost Dreams Alexander Minion 2003  Spy Kids 3 – Peli on pelattu  Spy Kids 3-D: Game Over2004  Kunniataistelu  Against the Ropes  Sam LaRocca Last Shot – Mafian jäljillä  The Last Shot  Tommy Sanz 2005 The Great New Wonderful  tohtori Trabulous 2006  Autot  Cars  Luigi 2007 1408  Sam FarrellCareless  herra Roth 2008 AmericanEast  Sam2010 Feed the Fish  sheriffi AndersenHow Do You Know  psykiatri2011  Talousmahti murtuu  Too Big to Fail  John Mack Autot 2  Cars 2  Luigi Five  Mitch Taylor 2012  Men in Black 3 – miehet mustissa 3  Men in Black 3  sanomalehtikioskin myyjä (1969)Hemingway & Gellhorn  Mihail Koltsov2013 Movie 43  George Pain & Gain  Victor Kershaw 2014 Teenage Mutant Ninja Turtles  mestari Tikku  2015 Guns for Hire  pysäköintivirhemaksuviraston virkailija2016 Custody  Jason SchulmanTeenage Mutant Ninja Turtles: Out of the Shadows  mestari Tikku The Assignment  tohtori Ralph Galen2017 Breakable You  Adam Weller Viimeinen muotokuva  Final Portrait  Diego Giacometti Autot 3  Cars 3  Luigi  2018 Rosy  tohtori Godin 2021  Rumble: Monsterit kehässä  Rumble  Fred  2022 Linoleum  tohtori Alvin2023 Flamin’ Hot  Roger EnricoMr. Monk’s Last Case: A Monk Movie  Adrian Monk 2025 Play Dirty  Lozini

 Sarjat 

 Vuosi Suomenkielinen nimi Alkuperäinen nimi Rooli Jakson nimi / määrä 1985 Search for Tomorrow  postityöntekijä  14. lokakuuta esitetty jakso 1986  Kutsukaa McCall  The Equalizer  terroristijohtaja  ”Breakpoint”1987  Kovaa peliä Bostonissa  Spenser: For Hire  tohtori Hambrecht  ”The Road Back”Ryan’s Hope  toimittaja  2. kesäkuuta esitetty jakso 1988 One Life to Live  Hugo  1. maaliskuuta esitetty jakso 1989 Another World  Philippe  7. heinäkuuta esitetty jakso 1991 Monsters  konstaapeli Mancini  ”Leavings” 1991–1997 Wings  Antonio Scarpacci  142 1992 Dinosaurs  Jerry Valentine   ”Fran Live”1995  Salaiset kansiot  The X-Files  tohtori Chester Ray Banton  ”Soft Light”Gargoyles  emiiri   ”Grief”1996 Almost Perfect  Alex Thorpe  ”Auto Neurotic”Frasier  Manu Habib  ”Fokusryhmä”, alk. ”The Focus Group” 1997  MiB – Men in Black  Men in Black: The Series  Jack Jeebs   2 1999 Ally McBeal  Albert Shepley  ”Those Lips, That Hand” 1999–2000  Kreisi kynäniekka  Stark Raving Mad  Ian Stark  18 2000 Mad TV  taksinkuljettaja  ”Episode 18” 2002–2009 Monk  Adrian Monk  125 2012 QuickBites  Ron  ”Food for Thought” 2013 We Are Men  Frank Russo  2 2013–2014  Autot-pätkis  Cars Toons: Tales from Radiator Springs  Luigi   3 2015 Nurse Jackie  tohtori Bernard Prince  82016  Blacklist  The Blacklist  Alistair Pitt  ”Alistair Pitt (No. 103)”BrainDead  senaattori Raymond ”Red” Wheatus  13 2016–2017 All Downhill from Here  Max  2 2017  Mikki ja ralliryhmä  Mickey and the Roadster Racers  Luigi   ”Roamin’ Around Rome” 2017–2023  Mainio rouva Maisel  The Marvelous Mrs. Maisel  Abraham ”Abe” Weissman  43 2019–2020  Avalorin Elena  Elena of Avalor  Zopilote   6 2020–2022 Central Park  Marvin   7 2022  Autot: Tien päällä  Cars on the Road  Luigi   ”Dinopuisto”, alk. ”Dino Park” 2023 The Company You Keep  Frankie Musso  2

 Lähteet 

 Aiheesta muualla 



Luokka:Yhdysvaltalaiset elokuvanäyttelijät
Luokka:Yhdysvaltalaiset televisionäyttelijät
Luokka:Yhdysvaltalaiset teatterinäyttelijät
Luokka:Yhdysvaltalaiset ääninäyttelijät
Luokka:Golden Globe -palkinnon saajat
Luokka:Primetime Emmy -palkinnon saajat
Luokka:Daytime Emmy -palkinnon saajat
Luokka:SAG-palkinnon saajat
Luokka:Tony-palkinnon saajat
Luokka:Amerikanlibanonilaiset
Luokka:Vuonna 1953 syntyneet
Luokka:Elävät henkilöt